पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना से लड़ाई में इन दिनों सबसे बड़ी चुनौती ऑक्सीजन की उपलब्धता है। काफी संक्रमितों की जिंदगी ऑक्सीजन पर टिकी होती है। जिंदगी बचाने की कोशिशों में हमीरगढ़ का ऑक्सीजन प्लांट लाइफलाइन बना हुआ है। कभी 10 घंटे राेज चलने वाले इस प्लांट पर पहले न किसी की आवाजाही और न ही इतनी मारामारी थी। इन दिनाें शहर के अस्पतालाें में भर्ती एक हजार से ज्यादा राेगियाें के लिए की जान बचाने जिम्मा है। इस प्लांट से लाेगाें की जिंदगी बचाने के लिए कैसे संघर्ष चल रहा है, यह जानने के लिए भाास्कर रिपाेर्टर ने पूरी प्रक्रिया को समझा।
सांसाें की कीमत देखनी है ताे प्लांट के बाहर का नजारा देख लीजिए। पूरे दिन वाहनाें की आवाजाही है। लाेग गाड़ियाें में खाली सिलेंडर रखकर ला रहे हैं। बार-बार यहीं मिन्नतें कर रहे हैं कि ऑक्सीजन भर दीजिए किसी की जिंदगी बचानी है। व्यवस्था के अनुसार, प्रशासन की अनुमति के बिना यहां से सीधे ऑक्सीजन नहीं भरी जा रही है। इसकी कालाबाजारी नहीं हाे इसके लिए प्रशासन के जरिए ही ऑक्सीजन सप्लाई हाे रही है।
संघर्ष- तीन शिफ्ट में 15 कर्मचारी जुटे, दिन रात काम...कोरोनाकाल से पहले 50% उत्पादन ही था और 10 घंटे ही प्लांट चलता था। अब 24 घंटे चलाना पड़ रहा। 2019 में स्वरूपगंज के ग्रोथ सेंटर में 6 करोड़ की लागत से यह प्लांट स्थापित किया। पिछले कोरोनाकाल में ऑक्सीजन की मांग नहीं थी, लेकिन इस बार हालात अलग हैं। अभी 15 कर्मचारी तीन शिफ्ट में काम करते हैं। इन्हें विश्राम मिल सके इसलिए अस्थाई श्रमिकों की सेवाएं भी लेते हैं। इस प्लांट काे फिलहाल जिला प्रशासन ने अधिग्रहित कर रखा है।
प्रक्रिया- माइनस 200 डिग्री सेंटीग्रेड तापमान पर लिक्विड ऑक्सीजन बनती है... हवा से नाइट्रोजन, आर्गन गैस निकालकर -200 डिग्री सेंटीग्रेड तापमान पर लिक्विड ऑक्सीजन होती है तैयार, फिर गैस के रूप में कंप्रेस्ड करके सिलेंडर भरते है। यहां एयर सेपरेशन तकनीक के आधार पर ऑक्सीजन का उत्पादन होता है। सबसे पहले हवा को खींची जाती है। इस हवा से नाइट्रोजन, आर्गन समेत अन्य गैसों को ऑक्सीजन से अलग किया जाता है। इसके लिए प्यूरीफायर काम आते है। - 200 डिग्री सेंटीग्रेड पर ऑक्सीजन लिक्विड में बदल जाती है। फिर से एक्सपांशन इंजन के जरिए गैस में बदलकर कंप्रेस्ड रूप में सिलेंडर के अंदर भरी जाती है।
कीमत- 180 से 300 रुपए में भरते हैं एक सिलेंडर...पीएमओ, सीएमएचओ और आयुष के लिए 180 रुपए प्रति सिलेंडर (7 क्यूबिक मीटर क्षमता) भरा जाता है। निजी अस्पताल जिन्हें कोरोना उपचार के लिए अधिकृत कर रखा है वहां 300 रुपए प्रति सिलेंडर भरा जाता है। सरकारी अस्पताल में रोजाना 600 और निजी अस्पतालों के लिए 250 ऑक्सीजन सिलेंडर की सप्लाई रोज की जा रही है। इस प्लांट से राेजाना 850 सिलेंडर दिए हैं। 11 अप्रैल से अब तक करीब 25 हजार ऑक्सीजन सिलेंडर दिए जा चुके हैं।
प्रबंधन - प्रशासन की अनुमति के आधार पर सिलेंडर भरकर दिए जा रहे...स्वरूपगंज स्थित ग्रोथ सेंटर सांवरिया गैसेज के डायरेक्टर संजय अग्रवाल ने बताया कि इस महामारी में पैसा कमाना उद्देश्य नहीं है। सिर्फ अनुमति लेकर आएं और सिलेंडर भरवा लें। रोजाना 20 से अधिक लोग प्रशासन की अनुमति पत्र के साथ ऑक्सीजन सिलेंडर लेने आते है और उनको सप्लाई किया जाता है। मात्र 300 रुपए में 7 क्यूबिक मीटर का सिलेंडर भरते हैं। 11 अप्रैल से 24 घंटे चल रहे ऑक्सीजन प्लांट में अब रोजाना की यहीं कहानी है। यह प्लांट भीलवाड़ा के अस्पतालों के लिए रोजाना 850 ऑक्सीजन सिलेंडर की सप्लाई कर रहा है जो पूरे जिले की 50 प्रतिशत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn